cyanic-selkie/wikianc huggingface dataset:
Stortingets billighetserstatningsutvalg
Billighetserstatningsutvalgene
For tiden (2007) er det to billighetserstatningsutvalg. Utvalgene består av to stortingsrepresentanter og en tidligere høyesteretts-/lagmannsdommer, samt vararepresentanter.
M61 Vulcan
M61 Vulcan er en hydraulisk eller pneumatisk drevet seksløpet, luftavkjølt, elektronisk avfyrt Gatlingkanon med en ekstremt høy skuddtakt.
Den har vært hovedkanon-bestykningen på amerikanske militærfly i fem tiår, og er blant annet i bruk på F-16. Den er også i bruk på Taiwans AIDC Ching-Kuo. M61-A1 som brukes i norske F-16 er hydraulisk drevet og har en skuddtakt på 100 skudd i sekundet. Hele systemet (AHS: Ammunition Handling System) har plass for 511 skudd.
Det som muliggjør denne høye skuddtakten er at hvert løp (6 i alt) har hvert sitt sluttstykke som følger et spor på innsiden av den ytre faste innkapslingen rundt som gjør at sluttstykkene med patronene føres gradvis frem etter hvert som hele innmaten med løpene roterer rundt. Når sluttstykket er helt fremme låses dette og skuddet avfyres og det fortsetter da sin ferd bakover igjen samtidig som et nytt i sporet og løpet ved siden av når sin posisjon for avfyring. Med andre ord kan man si at det er 3 skudd på vei til avfyring til enhver tid og 3 tomme patroner på vei ut fra kanonen til enhver tid.
BMW 700
BMW 700 (også kjent under navnet BMW LS) var en modell fra den tyske bilprodusenten BMW, som ble produsert fra 1959 til 1965. BMW 700 hadde en tosylindret, luftavkjølt motor på 697 cm³ (0,7 liter). Motoren var hentet fra motorsykkelen BMW R67. 180 000 eksemplarer ble produsert.
BMW 700 RS var en sportsmodell som var lettere og motortrimmet, og hadde 70 hk.
Fribol
Fribol er danskregistrert varemerke eid av et firma som produserer sukkerfrie produkter utviklet spesielt for diabetikere.
Fribol-produktene består av 98 prosent polydextrose (kostfiber) og er søtet med sukralose, et søtningsmiddel som er 600 ganger søtere enn sukker. Fribol-produktene inneholder kun én promille av dette stoffet. De inneholder heller ikke maltitol, isomalt, sorbitol eller andre sukkeralkoholer som vil påvirke diabetikeres blodsukker. I tillegg er de frie for fett og karbohydrater, er ikke skadelig for tennene og har en glykemisk indeks på 5.
Gammelhøytysk
Gammelhøytysk (tysk: Althochdeutsch, forkortelse Ahd.) i er betegnelsen på den eldste skriftlig kjente form for høytysk, og ble brukt mellom 750 og 1050 e.Kr.
Det var ikke noe enhetlig språk, men omfattet en gruppe av vestgermanske dialekter som ble talt syd for den såkalte Benrath-linjen. Dialektene skilte seg fra de andre vestgermanske språkene eller dialektene gjennom den høytyske lydforskyvningen. I det nordtyske lavlandet med dagens Nederland skjedde ikke denne lydforskyvningen. Språket som ble talt der kalles gammelsaksisk.
Ordet «tysk» dukker første gang opp i den middellatinske formen «theodisce» i 786. I en kirkelig forsamling skal beslutningene ha blitt lest opp «tam latine quam theodisce», det vil si «både på latin og folkespråket».
Gammelhøytysk utviklet seg i middelalderen til middelhøytysk.
Karaktertrekk
Hovedforskjellen mellom gammelhøytysk og vestgermanske dialekter som fra det er utviklet er at det gjennomgikk andre lydskifte eller høygermanske lydforskyvning. Dette er antatt å ha skjedd en gang på slutten av 400-tallet og begynnelsen av 500-tallet, derav dateringen til å ha begynt rundt år 500 som et rundt tall. Resultatet av denne lydendringen er at konsonantsystemet i tysk har forblitt forskjellig fra andre vestgermanske språk, inkludert engelsk og nedertysk. Grammatikalsk derimot har gammelhøytysk forblitt svært likt som gammelengelsk, gammelnederlandsk, og gammelsaksisk.
Ved midten av 1000-tallet er det mange forskjellige vokaler i stavelser uten trykk som hadde blitt redusert til «e». Ettersom disse vokalene var en del av de grammatikalske endelsene i substantiver og verb, førte tapet av disse til en radikal forenkling av bøyningsgrammatikken i tysk. Av disse grunnene er år 1050 sett på som begynnelsen av middelhøytysk periode, skjønt det eksisterte knapt noen tekster på tysk i løpet av de neste hundre årene.
Eksempler på vokalreduksjon i stavelser uten trykk:
(De moderne tyske formene av disse ordene er løselig det samme som på middelhøytysk.)
Harry Reid
Harry Mason Reid (født 2. desember 1939, død 28. desember 2021) var en amerikansk politiker som representerte Det demokratiske parti. Han var senator for delstaten Nevada i USAs senat fra 1987 til 2017.
Reid ble valgt inn i Nevadas delstatsforsamling i 1967 og var der fram til 1970, da han ble viseguvernør for Mike O'Callaghan. I 1974 prøvde han å bli valgt inn i Senatet, men tapte med færre enn 600 stemmer.
I 1982 ble han valgt inn i Representantenes hus, hvor han satt fram til 1987. Under kongressvalget i 1986 ble han valgt inn i Senatet, og ble gjenvalgt i 1992, 1998, 2004 og 2012. Han var minoritetsinnpisker, fra 1999 til 2004, bortsett fra en periode i 2001–2002, da Demokratene hadde flertall.
Da daværende minoritetsleder Tom Daschle ikke ble gjenvalgt i 2004, tok Reid over jobben. Etter kongressvalget i 2006 fikk Demokratene flertall ved hjelp av to uavhengige kandidater, og Reid ble majoritetsleder. Det var første gang en mormon ble majoritetsleder i Senatet. Ved valget i 2014 mistet demokratene flertallet, og Reid ble igjen minoritetsleder. Reid stilte ikke til gjenvalg ved valget i 2016.
Thorns
Thorns er et norsk black metal-band/prosjekt som ble startet i 1989 under navnet Stigma Diabolicum.
Bandet skiftet navn til Thorns i 1990/91. Thorns ga ut seks demoer i perioden 1989-1992, men har kun gitt ut ett studioalbum siden starten, hovedsakelig grunnet fengslingen av hovedmannen i bandet, samt ekstrem perfeksjonisme i forbindelse med studio-innspillinger.
Etter den fjerde demoen (medregnet uoffisielle demoer), Grymyrk, begynte bandet å oppløses, og etter den sjette demoen, Trøndertun, fortsatte Ruch med Thorns som et soloprosjekt.
Utgivelsene av demoene Grymyrk og Trøndertun tidlig på 90-tallet hadde stor innflytelse på den norske - og senere globale - black metal scenen, og Thorns betraktes i dag som en av "oppfinnerne" av det norske black metal-lydbildet, sammen med Mayhem.
Da Snorre Ruch i 1994 ble dømt til 8 års fengsel for medvirkning til drapet på Euronymous, begått av Varg Vikernes i august 1993, ble det naturlig nok stille fra Thorns i mange år.
Diskografi
* Disse demokassettene ble opprinnelig kun spredd til venner og har ingen offisielle titler eller omslagskunst. Navnene har derfor oppstått uoffisielt blant fans, og i tilfellene Lacus De Luna og The Thule Tape er innspillingsdato omdiskutert.
** Opptaket er gjort på bandets første – og eneste – konsert.
*** Disse EP-ene ble aldri solgt i butikkene, men var private utgivelser laget for kunstutstillingen Interface to God sammen med Bjarne Melgaard. De ble senere gitt bort til venner av Ruch etter at utstillingen var avsluttet.
Koushun Takami
Koshoun Takami (født i 1969 i Amagasaki) er en japansk forfatter. Han er mest kjent for romanen Battle Royale. Takami jobbet mellom 1991 og 1996 for avisen Shikoku Shimbun. Han fullførte Battle Royale da han sluttet i denne jobben. Den ble utgitt i 1999 og ble raskt en bestselger.
Han arbeider for tiden med sin andre roman.
10. august
10. august er den 222. dagen i året, 223. i skuddår. Det er 143 dager igjen av året. Dagen er larsok eller lavransmesse til minne om St.Laurentius.
Navnedag
Lars, Laurits, Lavrans, Lorentz, Lasse.
David Henry
David Henry er navnet til flere personer:
10. august
Navnedag
Bakgrunn for navnedagen, se merkedager nedenfor.
Fødsler
Se flere som er født 10. august i Kategori:Fødsler 10. august.
Fylkesvei 7778
Fylkesvei 7778 går mellom Nordkjosen og Nordhella i Tromsø kommune. Veien er 22,9 km lang.
Fylkesvei 7764
Fylkesvei 7764 går mellom Brensholmen og Larseng på sørsida av Kvaløya i Tromsø kommune.
Beskrivelse
Veien begynner ved rundkjøringen på Larseng, hvor fylkesvei 858 fra Malangshalvøya fortsetter nordover mot Tromsø. Fra Larseng går veien mot vest og passerer Rystraumen og utfartsstedet Hella. Ved Vollbukta ligger bygda Straumsbukta. Veien fortsetter utover langs Straumsfjorden (som etter hvert går over i Malangen), og passerer bygdene Mjelde og Bakkejord, foruten flere mindre grender. Her finner vi også gården Greipstad, som har vært bosatt siden vikingtiden. Veien (og fjorden) snur heretter mot nordvest, passerer bygda Buvik, og går over Brensholmeidet mellom Torsnesaksla og Kvitfjell. På nordsida av eidet går veien først over de flate Brensholmmyran, før den ender ved krysset med fylkesvei 862 på Brensholmen.
Frem til 2019 hadde veien betegnelsen fylkesvei 54 (Troms).
Valvatna
Valvatna ligger i Stord kommune i Vestland. Det var et eget tettsted, men ble fra 2013 av Statistisk sentralbyrå regnet som en del av Leirvik, da beregningsmetodikken ble endret. Valvatna ligger på sørenden av øya Stord, mellom Sagvåg og Leirvik.
Putian
Byen er blant annet kjent for sin skoproduksjon. Den er blitt en eksportbase for sko og for andre Fujia-produserte varer som elektronikk, klær, frukt, grønnsaker, maskineri og elektriske varer
Administrasjon
Byprefekturet administrerer fire distrikter og ett fylke.
Samferdsel
Kinas riksvei 324 fører gjennom området. Den går fra Fuzhou i provinsen Fujian og gjennom Guangdong, Guangxi, Guizhou, og ender i Kunming i Yunnan.
Spartakistopprøret
Spartakistopprøret, også kjent som januaropprøret, fant sted i Tyskland i perioden 5. januar til 12. januar 1919. Det startet med en rekke spontane streiker som så utviklet seg til en generalstreik, og til slutt væpnede kamper. Da opprøret ble slått ned, markerte dette samtidig avslutningen av novemberrevolusjonen. Benevnelsen Spartakistopprøret blir vanligvis benyttet, til tross for at opprøret ikke ble utløst av Spartakusforbundet eller kommunistpartiet. Disse sluttet seg derimot til opprøret etter at det kom igang.
En rekke spontane streiker brøt ut, og redaksjonslokalene til en avis i Berlin som hadde trykket lederartikler kritiske til Spartakusforbundet, ble stormet, samtidig som det ble reist barrikader i gatene utenfor. Flere sluttet seg til, og gatene i avisstrøket ble blokkert.
Politiske ledere i USPD og kommunistpartiet oppfordret til generalstreik 7. januar, og rundt en halv million mennesker fulgte oppfordringen og strømmet inn i sentrum av Berlin. I de følgende to dagene klarte imidlertid ikke streikeledelsen, kalt Revolusjonskomiteen, å bli enige om hva som skulle være neste skritt. Noen ønsket et væpnet opprør, mens andre ønsket forhandlinger med Ebert. Også innen kommunistpartiet var det uenighet om hva de skulle gjøre. Karl Liebknecht, i motsetning til Rosa Luxemburg, ønsket væpnet kamp mot Eberts styre, også for å sikre at de var på linje med de arbeiderne som planla slike aksjoner. Samtidig ble det arbeidet for å skaffe støtte blant de militære avdelingene stasjonert i Berlin. Dette var imidlertid ikke vellykket.
8. januar forlot kommunistpartiet Revolusjonskomiteen etter at USPDs representanter hadde invitert Friedrich Ebert til samtaler. Mens disse pågikk ble løpesedler distribuert blant arbeiderne i gatene. Løpesedlene hadde tittelen Die Stunde der Abrechnung naht! («Oppgjørets time nærmer seg») og fortalte om frikorpsene som ville slå til. De sosialdemokratiske myndighetene hadde engasjert frikorps for å slå ned opprøret, og Ebert beordret forsvarsminister Gustav Noske til dette. Da myndighetenes planer ble kjent, avsluttet Revolusjonskomiteen samtalene med sosialdemokratene. På dette tidspunktet sluttet Spartakistforbundet seg til det væpnede opprøret.
Samme dag beordret Ebert frikorpsene til å angripe opprørerne. Frikorpsmedlemmene var veteraner fra første verdenskrig og hadde således både trening, våpen og utstyr fra krigen, noe som ga dem store fordeler i kampen. De slo hurtig ned opprøret og gjenerobret gater og bygninger. Hundrevis av opprørere ble drept, også etter at de hadde overgitt seg. Liebknecht og Luxemburg ble drept av frikorpsmedlemmer og dumpet i Landwehrkanalen i Berlin 15. januar 1919.
Shishi (Quanzhou)
Shishi (kinesisk: 石狮市; pinyin: Shíshī shì) er en kinesisk by på fylkesnivå i provinsen Fujian ved Kinas kyst mot Taiwanstredet og Sørkinahavet. Den er del av byprefekturet Quanzhou.
Pål Johansen
Pål-Ørjan Johansen (født 22. februar 1973 i Trondheim) er en norsk psykolog og forsker. Han hadde et stipend til Harvard University og et Fulbright-stipend til University of Washington. Han forsker på MDMA og behandling. I 2015 tok andre forskere kraftig avstand fra Johansens og hans ektefelle og kollega Teri Krebs' publikasjoner der de hevdet at det ikke var noe som tydet på at bruk av psykedelika fører til psykiske lidelser. NTNU presiserte at Johansen og Krebs ikke var tilknyttet NTNU per 2015.
Shishi (Quanzhou)
Befolkningen anslås (2004) til 309 000.
Pål Johansen
Johansen har vært aktiv i etableringen av Evidence, en medisinsk interesseorganisasjon.
Shishi (Quanzhou)
Administrative enheter
Byfylket består av tre subdistrikter og syv storkommuner:
Percy Code
Edward Percival «Percy» Code (født 3. juli 1888, død 16. oktober 1953) var en berømt australsk kornettist og komponist. Han er mest kjent for musikken han skrev for brassband, deriblant flere populære kornettsoloer.
Biografi
Percy Code ble født sør i Melbourne i Australia, og vokste opp i en korpsfamilie. Faren, Edward Thomas Code, var trompetist og dirigerte Code's Melbourne Brass Band. Brassbandet deltok ofte i konkurranser og var da også flere ganger australske mestre. Percy lærte å spille kornett av faren og ble med i korpset. Han var ivrig og dyktig – 22 år gammel, i 1910, vant han solistpris i den fornemme Royal South Street-konkurransen som gikk av stabelen i Ballarat. Etter det ble han invitert til England av Besses o' th' Barn Band – et brassband han kom til å få spille principalkornett med. Han turnerte en del sammen med Besses, deretter returnerte han til Australia hvor han virket som lærer og dirigent (bl.a. for the City of Ballarat Municipal Brass Band ). Code var også dommer i en rekke musikkonkurranser for brassband. 23. mars 1915 giftet han seg med Elsie Maude Miller, de fikk ingen barn og kom senere til å flytte fra hverandre.
I 1921 flyttet Code til USA, der han ble trompeter i San Francisco Symphony Orchestra under ledelse av Alfred Hertz. I San Francisco arrangerte han dessuten filmmusikk og jobbet en del som teatermusiker. I 1924 vendte han imidlertid tilbake til Australia igjen. Der begynte han da å jobbe i radio, samtidig som han fremdeles fungerte som teatermusiker og dommer i musikkonkurranser. I 1929 ble han dirigent i Australian Broadcasting Company (senere, fra 1932, Australian Broadcasting Commission) – noe han forble frem til pensjonsalder i 1951. Percy Code døde i sin fødeby, Melbourne, i 1953.
Trivia
Hvorvidt Percy Code var en «pikenes-Jens» skal være usagt, men flere av hans kornettsoloer fikk navn etter kvinner; Lucille, Zanette, Zelda, Miranda… Den herlige kaprisen Zelda, som visstnok var tilegnet en balettdanserinne med samme navn, er utvilsomt den mest kjente av Codes kornettsoloer.
Brad Walst
Bradley "Brad" Walst (født 16. februar 1977 i Norwood, Ontario) er en kanadisk musiker som spiller bassgitar i Three Days Grace, et kanadisk band som spiller alternativ rock.
Han er den eldre broren til vokalist og gitarist Matt Walst i My Darkest Days. Brad Walst er gift med Rhonda Walst.
Sagvåg
Sagvåg er et tettsted i Stord kommune i Vestland. Tettstedet har innbyggere per 1. januar, og ligger sørvest i kommunen på øya Stord.
Sagvåg har lange tradisjoner som handelssted, båtbyggingssted og som havn. Av båtbyggingsstedene kan nevnes Ottesens Skipsbyggeri som var i kontinuerlig drift fra 1825 og frem til vår tid. Ferjen mellom Stord og Bømlo gikk helt til Trekantsambandet startet i 2001. Den siste ferja som gikk til og fra Sagvåg var MF «Ølen».
Sagvåg var i eldre tid kjent som Fuglesalt, men etter etableringen av et sagbruk ca. 1564, ble stedet kjent som Sagvåg.
Sagvåg er ellers kjent for brass-band-orkesteret Sagvåg Musikklag.
Obrestad fyr
Obrestad fyr ligger på Obrestad i Hå kommune i Rogaland. Fyret ble åpnet i 1873. I de 30 første årene fyret var i drift var lyskilden enkel oljebrenner med veke. I 1902 ble den skiftet ut med en petroleumsglødebrenner som gav et langt sterkere lys. I 1916 ble fyret elektrifisert, det ble da også montert tåkesignal på fyret.
Under andre verdenskrig var fyret en del av tyskernes forsvarsanlegg, og det ble bygd et utkikkstårn på bygningen, rundt området ble det også bygd bomberom. I årene 1949 og 1950 ble det bygd en ny fyrvokterbolig, samtidig ble fyret modernisert. I 1991 ble fyret automatisert og avfolket. I 1998 ble det fredet etter lov om kulturminner. Fyret ligger ca. en kilometer sør for Hå gamle prestegard.
Jugoslavias tidslinje
Jugoslavias tidslinje
Her følger de viktigste datoene i Jugoslavias historie.
20. serierunde i Toppserien 2009
20. serierunde i Toppserien 2009 ble spilt lørdag den 10. oktober klokken 16:00.
Hoppebørstehaler
Hoppebørstehaler (Archaeognatha) er en liten orden av vingeløse og primitive insekter. I verden er det omtrent 500 arter, men bare 3 er påvist i Norge: Petrobius brevistylis, Petrobius maritimus og Dilta hibernica.
Tøyen skole
Tøyen skole er en 1–7 skole, (barneskole) på Tøyen i bydel Gamle Oslo i Oslo. Skolen ble åpnet 9. februar 1882, da med 764 elever fordelt på 25 klasser. I dag har skolen ca. 300 elever og rundt 90 % har minoritetsspråklig bakgrunn. Den eldste delen av bygget er tegnet av arkitekt Nestor G. Thomassen, tilbygget mot Sexes gate i 1917 ble tegnet av Balthazar Lange. Tilbygget er merket Tøien skole, 1917
Hoppebørstehaler
Hoppebørstehaler kalles ofte for børstehaler fordi de har tre kraftige haletråder, eller børster, på bakkroppen. Mens det latinske navnet kommer av Arche – å begynne eller begynnende og gnathos – kjeve. Og dette fordi disse primitive insektene bare har en enkelt leddknute i kjeven (monocondyl kjeve) (ett ledd og ikke to, mellom kjeveleddet og hodet) og ikke to leddknuter som hos de andre insektene (dicondyl kjeve).
Tøyen skole
Historie
Skolen ble tatt i bruk i 1882. Bygget som var tegnet av N. Thomassen, er kledd i pusset tegl. På grunn av hellingen i terrenget er skolen bygget med tre etasjer i den øvre delen, og fire i den nedre enden. Fra 1913 til 1927 hadde skolen Norges første kvinnelige overlærer, Pauline Bjørndal. Under Bjørndals ledelse ble skolen utvidet med en ny fløy mot Sexes gate, tegnet av arkitekt Lange. Det høyeste antall elever skolen har hatt, var ca 2.000 elever i 1923. Til femtiårsjubileet i 1932 ble skolens festsal dekorert av maleren Karl Høgberg med en motivkrets utsprunget av en fløytespillers drømmer under nattehimmelen utenfor en fabrikk ved Akerselva. Senere ble veggmaleriene hans delvis overmalt og fuktskadet, men var det første interiøret som ble reddet da Undervisningsbygg overtok ansvaret for Oslos skolebygninger fra Utdanningsetaten i 2012.
Tøyen skoles musikkorps ble etablert 21. juni 1932. Under andre verdenskrig ble skolen brukt som kaserne for en tysk bataljon, og dermed gikk en del av skolens arkiver tapt.
Hoppebørstehaler
Utseende
De fleste er grå eller brune på farge og kortere enn 20 mm. Kroppen er bredest foran og smalner jevnt bakover i en spiss. Det er tre ganske kraftige haletråder (cerci), den miderste er lengst.
På bakkroppen finnes også, langs siden, noen små korte utvekster, kalt styli. De er vingeløse, kroppen er ikke glatt, men kledt med utallige små skjell. Antennene er lange og trådformet, leddene er omtrent like store. To store fasettøyne finnes på hodet, og disse støter sammen eller møtes foran i pannen.
Levevis
Hoppebørstehaler er mest nattaktive, og blir de forstyrret i dagslys, eller oppdaget, vil de straks forsøke å gjemme seg. De har det ikke like travelt som sølvkre og hopper heller. Blir de forstyrret trekker de bakkroppen raskt til seg (ned) og kan gjøre med det gjøre hopp på omtrent 10 cm.
De lever under bark, i kompost og råtnende plantemateriale, på berg og steiner. De lever av alger, lav og annet plantemateriale.
Eggene blir lagt i hull de stikker eller borrer med det lange eggleggningsrøret. Omtrent 15 orangefargede egg legges av hver hunn.
Systematisk inndeling
Hoppebørstehaler blir ofte kalt børstehaler, noe som ikke er helt galt da de tidligere systematisk tilhørte ordenen børstehaler – Thysanura, sammen med gruppen sølvkre – Zygentoma.
Ordenen Børstehaler (Thysanura) er idag delt på grunn av store fylogenetiske forskjeller. Børstehaler er en parafyletisk gruppe og brukes ikke i fylogenetisk systematikk.
Et latinsk familienavn ender med ...idae, og et navn på en overfamilie på ...oidea.
Ruter (kortspill)
Ruter ( ♦ ) er en av de fire fargene i en vanlig kortstokk. De tre andre er; spar (♠), hjerter ( ♥ ) og kløver (♣). Det finnes tretten spillkort med ruter, en av hver valør, i en kortstokk. Ruter er en av minorfargene i bridge sammen med kløver.
Historie
Kortsymbolet «ruter» forekommer bare på franske kortstokker – og opphavet til dette har vært svært omdiskutert.
I Frankrike begynte en å masseprodusere kortstokker ved hjelp av tresnitt på slutten av 1400-tallet – og de mest kjente produksjonsstedene var byene Rouen og Lyon. Lyon var også kjent for sin produksjon, og eksport, av røde, rombeformede gulvfliser av teglsten – og det er ikke usannsynlig at kortsymbolet «ruter» rett og slett forestiller en slik gulvflis. Det franske ordet for ruter er «carreux» (rute, liten firkant) – og det kan også bety «gulvflis, teglstensplate».
Kunstfiber
Kunstfiber eller syntetiske fiber er kunstig framstilte fiber, en av de to hovedgruppene fiber brukt i tekstiler. Den andre er naturfiber. Kunstfiber kan være blant annet polyester, polyamid, akryl, polyuretan. Regenererte cellulosefiber (for eksempel viskose) er også kunstfiber.
Ruter (kortspill)
Historie
Dette støttes av det islandske ordet for «ruter» – for det er nemlig «tigull» «tegl, teglsten; rombeformet gulvplate av tegl»! Island begynte å importere franske kortstokker allerede på begynnelsen av 1500-tallet (første sikre belegg er fra 1521) – og når de oversatte det franske ordet «carreux» med «tigull» så kunne jo dette skyldes at tolkningen av denne figuren på denne tiden fortsatt var alment kjent.
Kunstfiber
Miljøhensyn
Råvaren til ulike cellulosebaserte fiber er trevirke. Prosessen kan lede til utslipp av oksygenforbrukende stoffer til vann, og cellulosemassen kan være bleket med klor. Andre kunstfiber er laget av mineralolje, et fossil, ikke-fornybar ressurs, men i dag er kunstfiber en liten del av forbruket av mineralolje (2–4%).
Ruter (kortspill)
Historie
Franske kortstokker må også ha vært tidlig i bruk i Norge – for i sin dagbok fra Bergen (den 29. november 1565) omtaler Absalon Pederssøn en upopulær og usympatisk skotsk slakter, med navnet Gilbert, som «en gildt [gjeldet] knecht aff ruder».
Sanming
Sanming (kinesisk: 三明; pinyin: Sānmíng) er en kinesisk by på prefekturnivå i provinsen Fujian i Folkerepublikken Kina. Befolkningen anslås (2004) til 2,7 millioner.
Historie
Sanming var en mellomstasjon for en periode for hakkaene på deres vandreing fra det nordlige Kina og til Sørkina. Omrtådet omtales derfor gjerne som hakkaenes vugge. Det gjelder især landsbyen Shibi, nær grensen mot Jiangxi.
I Sanming lever etterkommere av historiske personligheter som Li Shimin (keiser under Tang-dynastiet; her ble også den ledende neokonfucianske filosofen Zhu Xi (Song-dynastiet), født.
Ruter (kortspill)
Historie
På norsk ble det franske ordet «carreux» direkte oversatt til ruter. Men i engelsk og spansk har en oppfattet denne figuren som en diamant (engelsk «diamonds» – spansk «diamantes»).
Sanming
Administrasjonsenheter
Sanming administers to distrikter, ett byfylke og ni fylker.
Samferdsel
Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.
Hjerter
Hjerter ( ♥ ) er en av de fire fargene i en vanlig kortstokk. De andre er spar, ruter og kløver.
Historie
I Frankrike begynte en å masseprodusere kortstokker ved hjelp av tresnitt på slutten av 1400-tallet – og det var der og da at kortsymbolet «hjerter» ble brukt for første gang.
Symbolet «( ♥ )» kan muligens ha utviklet seg fra et beger eller et løvblad, noe som var vanlige symboler på eldre kortstokker. Men det ble iallfall uansett svært tidlig oppfattet som et hjerte (fransk «coeur») - og det norske ordet «hjerter» er direkte oversatt fra fransk.
Datalogi
Hjerter symbolet finnes i tegnsettet unicode.
Eksterne lenker
Hjerter Harten
Klassereise
Klassereise er en sosiologisk og litterær betegnelse på en persons virkelige eller selvopplevde overgang mellom to grupper i samfunnet. Betegnelsen brukes vanligvis om forflyttelsen fra en lavere til en høyere sosioøkonomisk klasse i det moderne samfunnet, for eksempel fra en barndom i arbeiderklassen til et voksenliv med høyere utdannelse og lønn.
Det sosiologiske begrepet sosial mobilitet dekker det samme i bredere, faglig forstand.
Historikk
Klassereiser handler ikke bare om økonomi, men også om tilegnelse av sosial status og kulturelle koder. Utdannelse betraktes vanligvis som et sentralt element i klassereiser.
Kjell Vidar Røyne
Kjell Vidar Røyne (født 1. august 1970 i Tønsberg) er en norsk kjelkehockeyspiller. Han spiller for Oslo Kjelkehockeyklubb.
Kjell Vidar har en inkomplett ryggskade fra 1985 som resulterte i amputasjon av høyre legg i 1992, og senere amputasjon av venstre legg i 2006.
Han deltar i de paralympiske vinterlekene 2010 i Vancouver.
Deinonychus
Deinonychus (fra latinsk fryktelig klo) Deinonychus var en mellomstor fuglelignende dinosaur som levde på det nordamerikanske kontinentet. Den kunne bli omtrent 3 meter lang, 1,5 meter høy og 80 kg tung. Deinonychus gikk på to slanke fuglebein. Hver av de tre fingrene på hver hånd hadde lange skarpe, krumme klør. Den hadde tre tær på hver fot og på den andre tåen var det en 13 centimeter lang fryktelig klo.
Deinonychus levde i kritt-tiden for ca. 115-108 millioner år siden
Deinonychus var en kjøtteter. Det spekuleres om Deinonychus jaktet i flokk, noe som trolig gjorde at de kunne drepe ethvert bytte de angrep. Noen tror at Deinonychus var varmblodig og kan ha vært veldig intelligent.
Sanser
Det blir påstått at Deinonychus hadde en veldig god luktesans,og at det var det som hjalp den når den jaktet.
Spark
Spark er en brå, kraftig bevegelse med ben og fot. Å utføre dette kalles å sparke.
«Spark» kan også ha andre betydninger:
Sport og idrett:
Musikk:
Annet:
Incurvaria praelatella
Incurvaria praelatella er en sommerfugl som tilhører familien flekkmøll (Incurvariidae). Den er utbredt over det meste av Norge bortsett fra området ved Oslofjorden.
Levevis
Denne arten lever på fuktige steder, for eksempel lysninger i skogen. Larvene lever på urter i rosefamilien, blant andre humleblom (Geum spp.), markjordbær (Fragaria vesca) og mjødurt (Filipendula ulmaria). De lager først en liten flekkmine, før de ganger seg ut og pakker seg inn i et hylster av blader. De overvintrer som fullvoksne larver. De voksne møllene flyr i juni – juli.
Utbredelse
Arten er utbredt i Mellom- og Nord-Europa østover til Ural. I Norge forekommer den over hele landet bortsett fra Finnmark.
Johan B. Holte
Johan B. Holte (født 19. februar 1915 på Notodden, død 1. april 2002) var en norsk næringslivsleder. Han var generaldirektør i Norsk Hydro fra 1967 til 1977.
Holte ble sivilingeniør i kjemi ved Norges tekniske høgskole i Trondheim 1938 og arbeidet blant annet som laboratoriesjef i A/S Freia.
Fra 1948 var Holte ansatt i Norsk Hydro, først som sjef for kjemisk avdeling ved Notodden Salpeterfabrikker og fra 1957 til 1966 som direktør for Forskningsetaten i selskapet. Fra 1964 til 1966 var han også assisterende generaldirektør.
1. januar 1967 tiltrådte Holte som generaldirektør i Norsk Hydro, en stilling han hadde fram til 1. november 1977. Deretter var han selskapets styreformann fram til 1985, før han rundet av sitt mangeårige virke for Hydro som spesialrådgiver for generaldirektøren. I tillegg ivaretok han en rekke styreverv på selskapets vegne.
Johan B. Holte var gift med kunstneren Eva B. Holte (1922-1993) fra 1944.
Holte ledet Norsk Hydro gjennom en meget ekspansiv periode og er blitt betegnet som det moderne Hydros grunnlegger.
Kilkis (prefektur)
Kilkis (gresk Κιλκίς) var et prefektur i Hellas i periferien Sentral-Makedonia. Hovedstaden er Kilkis og det grenser til prefekturene Pella i vest, Thessaloniki i sør, Pieria i øst og til Nord-Makedonia i nord.
Johan B. Holte
For sin innsats for norsk industri ble Holte tildelt en rekke utmerkelser. Han ble ridder av St. Olavs Orden i 1972 og fikk kommandørkorset av St. Olavs Orden i 1976.
Kilkis (prefektur)
Geografi
Fjellene Paiko ligger i vest, vestlige deler av Kerkini i nordøst og Krousio i øst. Doiranisjøen ligger i nord.
Johan B. Holte
Holte utdelte et gaveprofessorat til Norges teknisk-naturvitenskapelige universitet i sosialantropologi etter at Universitetet i Oslo hadde takket nei til et foreslått gaveprofessorat i parapsykologi. I dag er Carla Dahl-Jørgensen tilsatt i stillingen.
Kilkis (prefektur)
Klima
De sørlige områdene av Aksiosdalen har middelhavsklima, ellers er klimaet hovedsakelig kontinentalt med kalde vintre i høyereliggende områder.
Johan B. Holte
Professor Jan Brøgger, som var Holtes mangeårige venn, har skrevet hans biografi "Jordnær og visjonær – Johan B. Holte og Norsk Hydro" utgitt av Kagge Forlag.
Kilkis (prefektur)
Historie
Områdene som i dag utgjør prefekturet bestod av flere kongeriker før det ble invadert av Makedonia, som senere styrte over området. Deres styre sluttet etter tredje makedonske krig og det ble en del av Romerriket. Etter at Romerriket ble delt i to i 395 ble Kilkis en del av Østromerriket. Det ble så gitt til Bulgaria og ble bosatt av bulgarere. På 1400-tallet kom området inn under Det osmanske riket, som hadde det fram til den første Balkankrigen i 1912, da det ble tatt av Bulgaria igjen. I den andre Balkankrigen i 1913 erobret den greske hæren området og det ble endelig annektert og en del av Hellas. Mange grekere fra Lilleasia kom til Kilkis etter den gresk-tyrkiske krigen i 1922 og som følge folkeutvekslingen mellom Hellas og Tyrkia fastsatt i Lausannetraktaten. Området ble da igjen gresktalende.
Fram til 1939 var området en del av Thessaloniki prefektur, før det ble et eget prefektur. Etter den andre verdenskrigen og den greske borgerkrigen måtte mye av prefekturet bygges opp igjen. Folketallet økte, men mange emigrerte også fra landet.
Kunståret 1898
Kunståret 1898 er en oversikt over hendelser, fødte og avdøde kunstnerpersonligheter i 1898.
Terrance Dicks
Terrance Dicks (født 14. april 1935 i East Ham, London, England, død 29. august 2019) var en britisk forfatter, mest kjent for sitt arbeid innen TV og for å ha skrevet mange populære barnebøker i 1970- og 1980-årene.
Dicks studerte engelsk på Downing College, Cambridge og etterpå var han to år i National Service i British Army. Etter dette jobbet han fem år som reklameforfatter og han begynte å skrive hørespill for BBC på fritiden.
Hans gjennombrudd i TV skjedde da en venn, Malcolm Hulke, spurte om hjelp til å skrive en episode av den populære serien The Avengers. Han skrev også for såpeoperaen Crossroads, før han i 1968 begynte å arbeide som manusredigerer-assistent på science fiction-serien Doctor Who. Dette er den serien han er mest kjent for å ha jobbet på.
Doctor Who
Dicks ble manusredigerer på serien året etter og han skrev historien The War Games med Malcolm Hulke, som avsluttet den sjette sesongen. Han hadde også vært medforfatter på The Seeds of Death tidligere samme år, men han ble ikke listet som medforfatter i episodene. For den historien skrev han om Brian Hayles' manuskript.
Dicks begynte å jobbe sammen med Barry Letts, som tok over som produsent for serien i 1970. Han jobbet som manusredigerer frem til 1974, da Robert Holmes tok over jobben. Han skrev tre manuskript for Holmes: Robot (1974–75), The Brain of Morbius (1976) (hvor han brukte pseudonymet Robin Bland fordi han ikke likte forandringene som Holmes gjorde på manuskriptene; han sa at den skulle bli vist «under some bland pseudonym») og Horror of Fang Rock (1977).
Dicks bidro også mye til Target Books' Doctor Who-bøker basert på historier fra TV-serien. Han skrev over femti titler. Det var der han begynte som forfatter av barnebøker, og han ga ut mange populære titler i 1970- og 1980-årene.
I 1980 skrev Dicks historien State of Decay for Doctor Whos 18. sesong. State of Decay var en omskrevet versjon av historien The Witch Lords, som det var meningen at de skulle filme for sesong 15. Den ble tilbakeholdt og byttet ut med Horror of Fang Rock fordi BBC syntes at temaet i historien var for likt deres versjon av Bram Stokers Dracula, som skulle vises i den samme perioden. Dicks' siste bidrag til Doctor Who var i 1983 da han skrev The Five Doctors, den 90 minutter lange spesialepisoden for 20-årsjubileet.
I begynnelsen av 1980-årene jobbet han igjen som manusredigerer sammen med produsent Barry Letts. Denne gangen jobbet de på BBCs Sunday Classics, en serie med periodedrama og episoder basert på bøker. Etter at Letts forlot BBC i 1985, tok Dicks over som produsent for serien. Han overvåket blant annet produksjonen av Oliver Twist, David Copperfield og Vanity Fair for serien før han selv forlot BBC i 1988.
I 1990-årene bidro Dicks til Virgin Publishings serie med originale Doctor Who-romaner, kalt Virgin New Adventures. Denne serien fortsatte historien om Doktoren etter at serien ble satt på pause i 1989. Dicks skrev tre romaner for Virgin, og han fortsatte med å bidra nå og da etter at BBC Books tok over serien i 1997. Han skrev den første romanen om den åttende Doktoren, The Eight Doctors, som var en stund den mest solgte, originale Doctor Who-romanen. Hans siste bidrag til serien er World Game, en del av PDA-serien, med den andre Doktoren. Den foregår i Sesong 6B.
Dicks har også skrevet to Doctor Who-skuespill (Doctor Who and the Daleks in the Seven Keys to Doomsday (1974) og Doctor Who - The Ultimate Adventure (1989)); vært med på å lage den kortvarige science fiction-serien Moonbase 3 (1973) og bidratt på ITVs science fiction-serie Space: 1999. Han har også skrevet et hørespill for Big Finish Productions kalt Comeback, som var det første hørespillet som hadde den tidligere følgesvennen Sarah Jane Smith i en hovedrolle. Dette hørespillet ble gitt ut i august 2002.
Dicks' bok basert på The Ultimate Adventure ble aldri utgitt, mest sannsynlig på grunn av problemer med opphavsretten.
Barnebokforfatter
I 1976 skrev Dicks en trilogi utgitt av Target Books kalt The Mounties, som handlet om en rekrutt i Royal Canadian Mounted Police. De ble fulgt i 1979–83 av en annen trilogi, Star Quest, som ble senere utgitt på nytt av Big Finish Productions.
I 1978 begynte Dicks på en serie, kalt The Baker Street Irregulars, som ble ti bøker lang. Den siste ble utgitt i 1987. I 1981 begynte han også på en serie med seks skrekkbøker. Den første, Cry Vampire, ble gitt ut på samme tid som romanen basert på State of Decay, hvor vampyrer også er en viktig del av historien.
I 1987 ga han ut den første boken i en syv bøker lang serie kalt T. R. Bear. De ble fulgt av serien Sally Ann, som handlet om en filledukke, Magnificent Max, The Adventures of Goliath og Harvey. Goliath-serien er atten bøker lang og Dicks' lengste.
Jonathan's Ghost og tre oppfølgere ble utgitt i 1988 og den tre bøker lange MacMagic fulgte i 1990. The Littlest Dinosaur ble utgitt i 1933 og The Littlest on Guard i 1994. Samme året ga han også ut ''Woof! the Never Ending Tale, Cold Blood-serien (fire bøker) og Chronicles of a Computer Game Addict'' (fire bøker).
Dicks har også skrevet mye sakprosa for barn, slik som Europe United, A Riot of Writers, Uproar in the House, A Right Royal History og The Good, the Bad and the Ghastly.
Genrikh Sidorenkov
Genrikh Ivanovitsj Sidorenkov (russisk: Генрих Иванович Сидоренков; født 11. august 1931 i Moskva, død 5. januar 1990) var en sovjetisk ishockeyspiller som deltok i de olympiske vinterleker 1956 i Cortina d'Ampezzo og 1960 i Squaw Valley.
Sidorenkov ble olympisk mester i ishockey under vinter-OL 1956 i Cortina d'Ampezzo. Han var med på det sovjetiske laget som vant turneringen foran USA og Canada. Det var ti lag som deltok, etter gruppespillet spilte de seks beste lagen en enkeltserie der alle lagene møttes en gang. Sovjetunionen vant alle fem kampene og vant serien med maksimale ti poeng foran USA med åtte og Canada med seks.
Sidorenkov ble verdensmester i ishockey to ganger, 1954 i Stockholm og 1956, OL-turnering i Cortina d'Ampezzo var også det 23. verdensmesterskapet i ishockey. Han spilte 107 landskamper for Sovjetunionens herrelandslag i ishockey og scoret 15 mål.
Archie Williams
Archibald Franklin «Archie» Williams (født 1. mai 1915 i Oakland, California, død 24. juni 1993 i Fairfax, California) var en amerikansk friidrettsutøver.
Williams' store år på idrettsbanen var 1936, da han først satte ny verdensrekord på 440 yards med tiden 46,1. Under OL 1936 i Berlin vant han gullmedaljen på 400 meter, foran briten Godfrey Brown og amerikaneren James LuValle.
Ett år senere tvang skader ham til å legge opp som idrettsutøver. Han utdannet seg til flyger, og under andre verdenskrig var han pilot i RAF. Han ble værende i flyvåpenet i 22 år, hovedsakelig innen opplæring av piloter.
Phylloporia bistrigella
Phylloporia bistrigella er en sommerfugl som tilhører familien flekkmøll (Incurvariidae). Den er utbredt over det meste av Norge.
Levevis
Denne arten finnes på fuktige steder der det vokser bjørk (Betula spp.). Hunnen legger et egg nær spissen på et bjørkeblad, og den nyklekte larven lager en buktende gangmine inne i bladet. Denne utvides etter hvert til en flekkmine. Senere skjærer larven u bladbiter og lager et hylster som den lever inne i resten av larvetiden. De voksne møllene flyr fra slutten av mai til begynnelsen av juli.
Utbredelse
Den er utbredt i Mellom- og Nord-Europa østover til Uralfjellene. I Norge er den utbredt i Sør-Norge, men også i Nordland og Troms, den synes å mangle i deler av Midt-Norge.
Børsvatnet naturreservat
Børsvatnet naturreservat ligger i Narvik kommune i Nordland. Naturreservatet består av lia på nordøstsiden av Børsvatnet innenfor Ørntuvneset. Området har et areal på 4129 dekar. Det er vernet for å bevare et område med urørt og svært produktiv gråor-bjørkeskog med høgstauder og storbregner.
Kløver (kortspill)
Kløver (♣) er en av de fire fargene i en vanlig kortstokk. De tre andre er; spar (♠), hjerter ( ♥ ) og ruter ( ♦ ). Det finnes tretten spillkort med kløver, en av hver valør, i en kortstokk. Kløver er en av minorfargene i bridge sammen med ruter.
Historie
I Frankrike begynte en å masseprodusere spillkort ved hjelp av tresnitt på slutten av 1400-tallet – og det var der og da at kortsymbolet «♣» dukket opp for første gang.
Det er mulig at kortfiguren opprinnelig var ment å vise en klase med tre eikenøtter, dette symbolet var vanlig på tyske og sveitsiske kortstokker. Symbolet ble iallfall svært tidlig oppfattet som en trekløver (fransk «trèfle» trekløver) – og det norske ordet «kløver» ble direkte oversatt fra fransk.
I engelsk bruker en «clubs» (klubber) om kortfargen – i stedet for «clovers» (trekløvere). Grunnen til dette er noe uklart.
Datalogi
Kløver symbolet finnes i tegnsettet unicode.
Standard 52-card deck
Jan Jaworski
Jan Godzimir Jaworski (født 31. oktober 1903 i Sanniki i Polen, død 19. februar 1945 i Stargard) var en polsk sinolog, japanolog og historiker.
Han studerte sinologi og japanologi ved Universitetet i Warszawa og i Paris, og tok doktorgrad i Warszawa i 1930. I 1936 ble han professor i sinologi i Polen, den første i landet. Ett av hans spesialfelt var buddhismen i Kina.
I årene 1934-1936 virket han ved det polske konsulat i Harbin.
Blant hans verker kan nevnes Historię Chin i Historię Japonii og Gospodarcze podłoże konfliktu chińsko-japońskiego (1932).
Percy Fletcher
thumb|Omslaget på Percy Fletchers Idylesques Percy Eastman Fletcher (født 12. desember 1879 i Derby i England, død 10. desember 1932) var en engelsk komponist. Fletcher skrev musikk for kammerorkester, brassband, orgel og klaver.
Fletcher er i brassbandkretser mest kjent for å ha skrevet Labour and Love, til National Brass Band Championships of Great Britain i 1913 - det første originalskrevne brassbandverket brukt som pliktnummer i en større og kjent brassbandkonkurranse. Fletcher skrev også det populære verket An Epic Symphony for brassband, som ble bestilt av John Henry Iles (1871-1951) til det nasjonale britiske brassbandmesterskapet i 1926. Stykket er delt inn i tre satser; Recitare - kjent for tre fanfareaktige korte soloer for trombonistene, Elegy - en hyllest til korpsfolk som mistet livet under den første verdenskrigen og endelig Heroic March - Allegro con spirito. Fletcher regnes for å være blant de mest betydningsfulle komponistene innen sin genre.
Gullbring kulturanlegg
Gullbring kulturanlegg er en bygning i Bø i Telemark. Et aksjeselskap eier og driver huset. Hovedaksjonær er Bø kommune. Kinodriften leies av Bø kino.
Det er en stor konsert- og teatersal i amfi som har 396 plasser. Gullbring kulturanlegg har en stor foajé og miljøbad med tre bassenger samt stupeanlegg. Huset har dessuten sauna.
Anlegget har også idrettshall med klatrevegg, treningssenter samt kunst- og utstillingsgalleri og metaromsfasiliteter.
Huset er et kombinert kultur- og idrettsanlegg. Gullbring har forskjellige kulturfaglige miljøer som leietakere, deriblant Universitetet i Sørøst-Norge, Telemarkfestivalen og Telemark kulturnettverk.
Kulturanlegget sto ferdig i 1994 og hadde en kostnad på 72 millioner kroner. Det er et totalareal på vel 8 000 kvadratmeter og bygget går over to, delvis tre etasjer.
Eksterne lenker
Gullbring Kulturanlegg
Cyril Jenkins
Cyril Jenkins (født 9. oktober 1889, død 15. mars 1978) var en walisisk komponist. Jenkins skrev en rekke betydningsfulle verk for brassband.
Biografi
Jenkins kom fra Swansea, nærmere bestemt ble han født i Blaengarw, i Wales. I tenårene flyttet han til Trochee for å virke som organist i Bethania Church. I 1911 vant han to prestisjetunge komponistpriser ved Carmarthen National Eisteddfod. Jenkins tok til å studere musikk ved Royal College of Music med Sir Charles Stanford (som visstnok omtalte Jenkins som one of the lesser lights!). I 1922 flyttet han til Australia for en periode. Han døde våren 1978 i Hove, Sussex – 88 år gammel.
Musikk for brassband
Jenkins er nok mest kjent for å ha komponert den sonatiske overturen Life Divine, pliktnummeret som ble skrevet til The National Brass Band Championships of Great Britain i Krystallpalasset 24. september 1921. I tillegg til dette stykket skrev han iallfall tre andre verk for brassband, som alle har blitt tatt i bruk ved de to største britiske brassbandmesterskapene. Rapsodien Coriolanus ble benyttet som pliktnummer i forbindelse med det nasjonale brassbandmesterskapet i 1920 og hans Victory ved samme mesterskap i 1929, og dertil var Saga of the North pliktnummer ved British Open i 1965. I forbindelse med British Open to år tidligere, i 1963, var for øvrig også Life Divine benyttet som pliktnummer i Belle Vue Gardens, Manchester.
Trivia
Opprinnelig hadde Jenkins titulert tonediktet Life Divine for A Comedy of Errors. Den tittelen ble imidlertid nærmest refusert av Herbert Whiteley; Whiteley var redaktør av British Bandsman (1906–1930) og hadde lenge jobbet for å få seriøse komponister til å skrive for brassband. Whitley mente tittelen var useriøs og noe upassende overfor de deltakende korpsene i konkurransen – som hadde sitt fulle hyre med å spille det krevende pliktnummeret... Jenkins gikk med på å endre tittelen på verket til det noe mer passende (iallfall etter Whiteleys mening) Life Divine. En god tittel som passer med tonediktets verdighet vil nok mange kunne si!
Tverlandet skole (Bodø)
Tverlandet skole var fram til 2019 en grunnskole på Løding i Bodø kommune med ca. 375 elever fra femte til tiende trinn. Skolen ligger i utkanten av byen ca 15 min. kjøring fra sentrum. Fra 2019 er Løding skole (barnetrinnet) slått sammen med gamle Tverlandet skole til den nye Tverlander skole. Det er en ny treparallell, 1-10 skole, dimensjonert for 750 elever. Skolen skal også fungere som et nærmiljøsenter for Tverlandet. Spesielt fokus for denne skolen har vært sang og musikk, og utarbeidelse av et inkluderende uteareal.
Hennie Kuiper
Hennie Kuiper (født 3. februar 1949 i Denekamp i Overijssel) er en nederlandsk tidligere profesjonell landeveissyklist. Hans meritter inkluderer en gullmedalje fra OL i 1972 i München, VM-gull (for profesjonelle) i 1975, og seier i fire av de fem klassiker-monumentene. Han syklet Tour de France 12 ganger, ble nummer to to ganger, og vant etappeseier på L'Alpe d'Huez to ganger. Kuiper, Ercole Baldini og Paolo Bettini er de eneste rytterne som har vunnet landeveisrittet i både OL og VM.
Karriere
Kuiper startet med å delta i juniorritt fra han var 14, og fra han var 19 til han var 23 vant han 39 ganger som amatør. Høydepunktet i amatørkarrieren var OL-gullet i landeveisrittet i München i 1972, der han kjørte de siste fire milene alene.
Kuiper ble profesjonell i 1973 i det tyske laget Haro-Rokado. Hans karriere tok av i 1975 da han signerte for det nederlandske laget Frisol hvor han fikk flere sjanser til å vise seg, og fikk seg en hjelper i José De Cauwer. I 1975 ble han verdensmester i Yvoir i Belgia.
Kuiper signerte for TI-Raleigh i 1976 og ble nummer to i Tour de France 1977, 48 sekunder etter Bernard Thévenet, som senere innrømmet å ha brukt steroider. Kuiper vant klatreetappen til Alpe d’Huez, det gjetok han i 1978. Kuiper ble nummer fire i Touren i 1979 og nummer to i 1980, bak Joop Zoetemelk. Den andreplassen avsluttet hans beste år som sammenlagtrytter, og i 1981 gikk han til DAF Trucks og ble etterhvert en endags- og klassiker-rytter. I 1981 vant han Flandern rundt og Lombardiet rundt og i 1983 vant han Paris–Roubaix på 11. forsøk. I 1985, i en alder av 36, vant han Milano–Sanremo. Han la opp i november 1988.
Lagleder
Etter at han la opp, var Kuiper leder for det lille tyske profflaget Team Stuttgart mellom 1989 og 1990. I 1991 ble han sjef for Telekom-laget. Fra 1992 var han assisterende lagleder for det amerikanske Motorola-laget i fire år. Siden 1997 har han arbeidet for Rabobank og delvis for det nederlandske landslaget.
Aleksandr Mensjikov
Aleksandr Mensjikov er navnet til flere personer:
Steyr Arms
Steyr Mannlicher (Steyr Mannlicher GmbH & Co KG) er en østerriksk våpenprodusent som holder til i byen Steyr.